Ktore lieky od bolesti nezvysuju tlak
mam vysoky tlak beriem Telmisartan 40mg a artrozu chcela by som sa spytat ktore lieky od bolesti pri pravidelnom ci dlhodobom uzivani nezvysuju tlak,dakujem
Dobrý deň,
Ďakujeme za vašu otázku. Ak užívate liek s účinnou látkou telmisartan na liečbu vysokého krvného tlaku, môžete ho v prípade bolesti kombinovať s liekom s účinnou látkou paracetamol
(Dr. Max Paracetamol
, Paralen, Panadol,...). Medzi uvedenými účinnými látkami nedochádza k žiadnym vzájomným interakciám, vzájomne neovplyvňujú svoj účinok, a preto je ich súčasné užívanie bezpečné.
Tento liek na zmiernenie bolestí by sa však nemal užívať dlhšie ako 1 týždeň bez porady s lekárom. V prípade dlhšie pretrvávajúcich bolestí je potrebné liečbu konzultovať s lekárom, ktorý pozná váš celkový zdravotný stav. Lekár vám vie odporúčiť aj iný liek viazaný na lekársky predpis, ktorý je možné užívať dlhodobo a zároveň by neovplyvňoval účinok lieku Telmisartan. Jedným z nich je liek s účinnou látkou metamizol.
Prajem pekný zvyšok dňa.
S pozdravom
Mgr. Tamara Jakúbeková